
КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий хэтащ УФ-м хыхьэ щIыналъэхэм я унафэщIхэм я видеоконференцым, «Эра-ГЛОНАСС» системэмрэ «Къалэ шынагъуэншэ» аппаратно-программнэ комплексымрэ
къэгъэсэбэпыным теухуауэ щытам
КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий дыгъуасэ хэтащ «Къалэ шынагъуэншэ» аппаратно-программнэ комплексыр къэгъэсэбэпынымкIэ, абы зегъэубгъунымкIэ ведомствэхэм зэдай комиссэм и зэIущIэм.
УФ-м хыхьэ щIыналъэхэм я унафэщIхэр зыхэт а видеоконференцыр иригъэкIуэ-кIащ Урысей Федерацэм и Правительствэм и деж щыIэ Дзэ-промышленнэ комиссэм и унафэщIым и япэ къуэдзэ Харченкэ И. Н.
Абы къыдэкIуэу екIуэкIащ «Эра- ГЛОНАСС» системэр лэжьэным трагъэкIуэдэну мылъкур убзыхунымрэ УФ-м хыхьэ щIыналъэхэм я «КъуэкIыпIэ — КъухьэпIэ», «Ищхъэрэ — Ипщэ» транспорт зэблэкIыпIэхэм хиубыдэ гъуэгухэр хъыбарегъащIэ-навигацэ IэмэпсымэхэмкIэ къызэгъэпэщыным субсидиехэр хухэхынымрэ теухуа Iуэхухэм щытепсэлъыхьа зэIущIи.
А къалэнхэр зэфIэгъэкIыным хуэунэтIауэ къыхалъхьа жэрдэмхэм хэплъащ, ахэр щагъэзэщIэну пIалъэхэр ягъэбелджылащ.
КъБР-м и Iэтащхьэмрэ
Правительствэмрэ я пресс-IуэхущIапIэ.
